Muutettu ehdotus Euroopan parlamentin ja neuvoston asetus sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta (komission EY:n perustamissopimuksen 250 (2) artiklan nojalla esittämä) /* KOM/2004/0314 lopull. - COD 2004/0184 */





Muutettu ehdotus EUROOPAN PARLAMENTIN JA NEUVOSTON ASETUS sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta (komission EY:n perustamissopimuksen 250 (2) artiklan nojalla esittämä) 2003/0184 (COD) Muutettu ehdotus EUROOPAN PARLAMENTIN JA NEUVOSTON ASETUS sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta 1. TAUSTA Asetukset (ETY) N:o 1408/71 [1] ja N:o 574/72 [2] on ajantasaistettu asetuksella (EY) N:o 118/97 [3] ja muutettu viimeksi komission asetuksella (EY) N:o 89/2001 [4] sekä Euroopan parlamentin ja neuvoston asetuksella (EY) N:o 1386/2001 [5]. [1] Neuvoston asetus (ETY) N:o 1408/71, annettu 14 päivänä kesäkuuta 1971, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä (EYVL L 149, 5.7.1971, s.2); asetus on ajantasaistettu neuvoston asetuksella (EY) N:o 118/97 (EYVL L 28, 30.1.1997, s. 1) ja muutettu viimeksi Euroopan parlamentin ja neuvoston asetuksella (EY) N:o 1386/2001 (EYVL L 187, 10.7.2001, s. 1). [2] Neuvoston asetus (ETY) N:o 574/72, annettu 21 päivänä maaliskuuta 1972, sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 täytäntöönpanomenettelystä (EYVL L 74, 27.3.1972, s.1); asetus on ajantasaistettu neuvoston asetuksella (EY) N:o 1290/97 (EYVL L 176, 4.7.1997, s. 1) ja muutettu viimeksi Euroopan parlamentin ja neuvoston asetuksella (EY) N:o 1386/2001 (EYVL L 187, 10.7.2001, s. 1). [3] EYVL L 28, 30.1.1997. [4] EYVL L 14, 18.1.2001. [5] EYVL L 187, 10.7.2001. Komissio esitti 31.7.2003 ehdotuksen näiden asetusten muuttamiseksi. Ehdotuksen tarkoituksena on kyseessä olevien yhteisön asetusten saattaminen ajan tasalle kansallisessa lainsäädännössä tapahtuneiden muutosten huomioon ottamiseksi sekä oikeudellisen tilanteen selventäminen asetusten eräiden artiklojen osalta. Tavoitteena on niin ikään ottaa huomioon Euroopan yhteisöjen tuomioistuimen oikeuskäytännön viimeaikainen kehitys ennen kaikkea niiltä osin, kuin on kysymys erityistä yhteensovittamista edellyttävien maksuihin perustumattomien erityisten rahaetuuksien määrittelyperusteita koskevasta oikeuskäytännöstä (kyseisiä etuuksia ei voida suorittaa toiseen jäsenvaltioon, jos ne täyttävät mainitut perusteet ja ne on merkitty asetuksen liitteeseen II a) tai asetuksen ja kahdenvälisten sosiaaliturvasopimusten määräysten välisiä suhteita koskevasta oikeuskäytännöstä (määräykset pidetään voimassa, jos ne täyttävät asetuksen liitteeseen III merkitsemisen edellytykset). Euroopan parlamentti hyväksyi 11.3.2004 pitämässään täysistunnossa 4 tarkistusta. Komissio hyväksyy ne kaikki. 2. TARKISTUSTEN TARKASTELU 2.1. Suullinen tarkistus Tarkistuksen ajatuksena on kehottaa jäsenvaltioita toteuttamaan toimenpiteitä liitteessä II a olevien etuuksien luetteloon tehdyistä tietyistä muutoksista aiheutuvien haitallisten seurausten lieventämiseksi ja säätämään siirtymäkaudesta erityisesti tapauksissa, joissa etuuksia aiemmin saaneet henkilöt kärsivät haittaa siksi, että etuutta ei enää voi suorittaa toiseen jäsenvaltioon, koska se on merkitty kyseiseen liitteeseen. Komissio voi hyväksyä tämän tarkistuksen. 2.2. Tarkistus 1 Tarkistuksessa lisätään asetuksen (ETY) N:o 1408/71 liitteessä II a olevaan maksuihin perustumattomien erityisetuuksien luetteloon Espanjan lainsäädännössä säädetty etuus nimeltä "liikkumisavustus matkakulujen korvaamista varten". Komissio voi hyväksyä tämän tarkistuksen, sillä kyseinen etuus täyttää täysin asetuksen 4 artiklan 2 a kohdassa säädetyt vaatimukset, eli se kuuluu etuuksiin, "jotka on tarkoitettu vain vammaisten erityistä suojelemista varten ja jotka liittyvät läheisesti kyseisen henkilön sosiaaliseen ympäristöön kyseisessä jäsenvaltiossa". 2.3. Tarkistus 2 Tarkistuksessa lisätään asetuksen (ETY) N:o 1408/71 liitteessä II a olevaan maksuihin perustumattomien erityisetuuksien luetteloon Irlannin lainsäädännössä säädetty etuus nimeltä "liikkumisavustus (Mobility allowance)". Komissio voi hyväksyä tämän tarkistuksen, sillä kyseinen etuus täyttää täysin asetuksen 4 artiklan 2 a kohdassa säädetyt vaatimukset, eli se kuuluu etuuksiin, "jotka on tarkoitettu vain vammaisten erityistä suojelemista varten ja jotka liittyvät läheisesti kyseisen henkilön sosiaaliseen ympäristöön kyseisessä jäsenvaltiossa". 2.4. Tarkistus 3 Tarkistuksessa lisätään asetuksen (ETY) N:o 1408/71 liitteessä II a olevaan maksuihin perustumattomien erityisetuuksien luetteloon Yhdistyneen kuningaskunnan lainsäädännössä säädetty etuus nimeltä "toimeentulotuki (Income support)". Tämän etuuden tavoitteena on taata vähimmäistoimeentulo alle 60-vuotiaille, ja se rahoitetaan valtion talousarviosta. Komissio voi siis hyväksyä tämän tarkistuksen, sillä kyseinen etuus täyttää vaatimukset "erityisetuudesta" sekä "maksuihin perustumattomuudesta". 3. PÄÄTELMÄ Komissio muuttaa Euroopan yhteisön perustamissopimuksen 250 artiklan 2 kohdan nojalla asetusehdotustaan edellä selostettujen tarkistusten mukaisesti.